खैराचातर में प्रहरी क्रिकेट टूर्नामेंट शुरू
कसमारके प्रखंड के खैराचातर में पूर्व सरपंच सह समाजसेवी स्व. सुरेश कुमार जायसवाल की स्मृति में 10 मार्च से आयोजित होने वाले सात दिवसीय प्रहरी मेला के उपलक्ष्य में प्रहरी कप क्रिकेट टूर्नामेंट शुरू हो गया। उद्घाटन मैच में जरीडीह प्रखंड के इंडियन हीरोज क्लब टोंडरा ने कसमार प्रखंड के आजाद हिंद क्लब, मुरहुलसूदी को छह रनों से पराजित कर दिया। टोंडरा ने टाॅस जीत कर पहले खेलते हुए सभी विकेट खोकर 45 रन बनाए। जवाबी पारी में मुरहुलसूदी की टीम 39 रनों पर सिमट गई। दूसरे मैच में जय भवानी क्लब, बगदा ने हरनाद क्रिकेट क्लब को छह विकेट से हराया। हरनाद ने टाॅस जीत कर पहले बल्लेबाजी करते हुए 47 रन बनाए। जवाबी पारी में बगदा की टीम ने मात्र छह ओवरों में चार विकेट खोकर लक्ष्य पूरा कर लिया। तीसरा मैच में केसीसी, चट्टी (कसमार) ने सिंहपुर की टीम को रोमांचक मुकाबले में मात्र दो रन से पराजित किया। चट्टी की टीम ने पहले बल्लेबाजी करते हुए 9 विकेट खोकर 65 रनों का स्कोर खड़ा किया। सिंहपुर की टीम 63 रन पर ही आॅल आउट हो गई। चट्टी के कप्तान ने 30 रनों की शानदार पारी खेली। इससे पहले टूर्नामेंट के उद्गाटन के अवसर पर खिलाड़ियों ने दो मिनट का मौन रखकर सुरेश जायसवाल को श्रद्धांजलि दी।
awa_Deva hin_Deva